EkBass/fiwiki-20250220-pages-articles huggingface dataset:
Vangli

Vangli voi tarkoittaa seuraavia asioita: * Blæstadgrenda, toiselta nimeltään Vangli, taajama Norjan Hamarissa ==Sukunimenä== * Martin Peder Vangli (1903–1976), norjalainen maasto- ja yhdistetyn hiihtäjä Luokka:Luettelot henkilöistä sukunimen mukaan
Ingeberg

Ingeberg on taajama Hamarin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 916 vuonna 2022. Se sijaitsee noin viisi kilometriä Hamarin keskustasta koilliseen. ==Lähteet== Luokka:Hamar Luokka:Norjan taajamat
Paula Vartiainen

Paula Vartiainen (s. 1950 Pello) on ruotsinsuomalainen kirjailija ja kirjoittajakouluttaja. Vartiainen kasvoi Kolarissa ja muutti Tukholmaan vuonna 1979. == Tuotanto == Vartiainen voitti vuonna 2011 ruotsinsuomalaisen Kaisa Vilhuinen -palkinnon esikoisteoksellaan Taftihame (2010). Omaelämäkerrallisia aineksia sisältävä teos sijoittuu 1950-luvun Tornionjokilaaksoon ja kuvailee ympäristöään nuoren, omapäisen tytön näkökulmasta. Vartiaisen novellit ovat saaneet kunniamainintoja eri kirjoituskilpailuissa, ja niitä on julkaistu muun muassa Peiliin piirtynyttä -antologiassa (2009) ja Aavan meren täältä puolen -antologiassa (2020). Hänellä on ollut oma PiuPau-kolumnipalsta Luoteis-Lappi- lehdessä, ja hänen kolumnejaan on julkaistu myös ruotsinsuomalaisessa kielenhuoltolehti Kieliviestissä. == Teokset == * Taftihame (2010) ISBN 978-91-633-7833-1 == Lähteet == Luokka:Ruotsalaiset kirjailijat Luokka:Ruotsinsuomalaiset henkilöt Luokka:Vuonna 1950 syntyneet Luokka:Elävät henkilöt
Ferran Sibila

Ferran Sibila Pont (s. 13. heinäkuuta 1988) on espanjalainen jalkapallovalmentaja. Hän toimii Allsvenskanissa pelavaan IFK Värnamon päävalmentajana. Hän toimi tammikuusta 2024 toukokuuhun 2024 Veikkausliiga- seura HJK:n apuvalmentajana. Ennen apuvalmentajuutta Sibila toimi 12 päivän ajan HJK:n päävalmentajana, mutta hänet jouduttiin alentamaan apuvalmentajaksi, sillä Sibila ei täyttänyt Veikkausliigan lisenssiehtoja. Ennen HJK:ta Sibila toimi muun muassa Allsvenskanissa pelaavan Malmö FF:n apuvalmentajana vuosina 2022–2023. == Ura == Katalonian Gironellassa syntynyt Sibila aloitti valmennusuransa Atletic Gironellassa, jossa hän työskenteli juniorivalmentajana vuosina 2007–2013. Vuosina 2013–2015 hän työskenteli barcelonalaisessa Turbulan valmentajakoulussa, jossa hän koulutti UEFAn A- ja B-valmentajatutkintoja suorittavia valmentajia. Sibila työskenteli Ruotsin Allsvenskanissa pelaavan GIF Sundsvallin apuvalmentajana vuosina 2017–2018. Hän toimi vuosina 2019–2021 IFK Göteborgin apuvalmentajana. Sibila työskenteli Englannin ykkösliigassa (League One) pelaavan Barnsley FC:n apuvalmentajana vuosina 2021–2022. Hän aloitti elokuussa 2022 Allsvenskanissa pelaavan Malmö FF:n apuvalmentajana. Marraskuussa 2023 Veikkausliiga-joukkue HJK ilmoitti palkanneensa Sibilan päävalmentajakseen kausille 2024–2025. HJK:n urheilujohtaja Vesa Mäen kerrotaan tunteneen Sibilan vuosikymmenen takaa ja olleen suuressa roolissa hänen valinnassa päävalmentajaksi. Joulukuussa 2023 selvisi, ettei Sibilalla ole Veikkausliigan lisenssivaatimusten mukaista UEFA Pro -valmentajalisenssiä. Urheilujohtaja Mäki kertoi Sibilan ”aloittavan kurssin Ruotsissa” helmikuussa, sillä Suomen Palloliiton seuraava kurssi alkaisi vasta loppuvuodesta 2024. Tammikuussa 2024 selvisi, ettei Sibila päässyt hakemuksestaan huolimatta Ruotsin jalkapalloliiton järjestämälle alkuvuoden UEFA Pro -lisenssikurssille. Täten Sibila ei voisi toimia HJK:n päävalmentajana Veikkausliigan lisenssiehtojen mukaan. Sibila toimi HJK:n päävalmentajana 12 päivän ajan tammikuussa 2024, kunnes HJK ilmoitti siirtävänsä Sibilan apuvalmentajaksi ja nimenneensä uudeksi päävalmentajaksi Ossi Virran. Sibilan vastuualueeksi uutena apuvalmentajana kerrottiin ”pelillisen prosessin kehittäminen”. Toukokuussa 2024 Sibila erotettiin roolistaan apuvalmentajana. HJK:sta lähdettyään Sibila pääsi Skotlannin jalkapalloliiton järjestämälle UEFA Pro -kurssille. Hänet nimettiin elokuussa 2024 Allsvenskan-seura IFK Värnamon päävalmentajaksi. == Lähteet == Luokka:Espanjalaiset jalkapallovalmentajat Luokka:Vuonna 1988 syntyneet Luokka:Elävät henkilöt
Polyftaaliamidi

Polyftaaliamidi eli PPA on polyamideihin kuuluva polymeeri, jonka valmistuksessa käytetään aromaattisia dikarboksyylihappoja ja alifaattisia diamiineja. Polyftaaliamideilla on korkean sulamispisteensä ja hyvän kestävyytensä vuoksi useita käyttökohteita. ==Ominaisuudet, valmistus ja käyttö== Polyftaaliamidien valmistuksessa käytettävistä dikarboksyylihapoista vähintään 55 % on tereftaalihappoa tai isoftaalihappoa. Muut dikarboksyylihapot voivat olla alifaattisia, esimerkiksi adipiinihappoa. Diamiineina käytetään usein heksametyleenidiamiinia tai metyylipentanediamiinia. Polyftaaliamidien sulamispiste on polymeeriksi korkea, noin 294–332 °C. Aineen moolimassa on useimmiten 11 000–14 000 g/mol. Polyftaaliamidin lasisiirtymälämpötila on noin 50 °C ja kiteisyysaste 33–45 %. Tereftaalihaposta valmistetut polyftaaliamidit ovat kiteisempiä kuin isoftaalihaposta valmistetut, mikä johtuu siitä, että isoftaalihappo aiheuttaa polymeeriketjuun taitteen ja ketjun pakkautuminen ei ole yhtä täydellistä. Polyftaaliamidi ei reagoi useiden kemikaalien kanssa ja liukenee vain fenoleihin. Polyftaaliamidit kestävät hyvin kulutusta, eivät viru ja niiden mekaaninen kestävyys on hyvä. Polymeeri saattaa kuitenkin olla haurasta, ja sitkeyttä parannetaankin seostamalla mukaan lasikuitua. Polyftaaliamidien tiheys on 1,2–1,5 g/cm3, ja lasikuitu lisää tiheyttä.Fabio Garbassi & Riccardo Po: "Engineering Thermoplastics", teoksessa Kirk-Othmer Encyclopedia of Chemical Technology, John Wiley & Sons, New York, 2001. Polyftaaliamideja valmistetaan kuumentamalla dikarboksyylihappoja diamiinien kanssa. Reaktio on tyypiltään polykondensaatioreaktio ja katalyyttinä käytetään happoja. Markkinoille polymeeri tuli vuonna 1991. Polyftaaliamidia käytetään useissa korkeiden lämpötilojen kestoa ja kulutuksenkestoa vaativissa sovelluksissa. Niitä ovat muun muassa ajoneuvojen moottoreiden kuoret, pumput, kytkimet, autojen polttoaineputket, ajoneuvojen valaisinten osat, kodinkoneiden osat ja kaasuputket. == Lähteet == Luokka:Polymeerit
Martti Mäkelä

Martti Mäkelä (s. 1939) on suomalainen meteorologi, joka toimi pitkään Yleisradion televisiouutisten meteorologina. Mäkelä oli helmikuussa 1969 Yleisradion ensimmäinen tv-meteorologi yhdessä Erkki Harjaman ja pian alaa vaihtaneen Pirkko Lahden kanssa. Hänen uransa Yleisradiossa jatkui 1990-luvun alkuun saakka. Mäkelä oli myös Vantaan kaupunginvaltuuston jäsen sosialidemokraattien edustajana vuosina 1977–2000. == Lähteet == Luokka:Suomalaiset meteorologit Luokka:Suomen Sosialidemokraattisen Puolueen poliitikot Luokka:Vantaan kaupunginvaltuutetut Luokka:Vuonna 1939 syntyneet Luokka:Elävät henkilöt
Karel Kryl

Karel Kryl (12. huhtikuuta 1944, Kroměříž, Böömin ja Määrin protektoraatti, natsi-Saksa – 3. maaliskuuta 1994 , München, Saksa) oli tšekkiläinen runoilija ja laulaja-lauluntekijä, joka tuli tunnetuksi Tšekkoslovakian ja myöhemmin Tšekin tasavallan hallitusten kritisoimisesta. Hänen esittämänsä protestilaulut olivat hyvin suosittuja Tšekkoslovakian miehityksen sekä Samettivallankumouksen aikana. == Elämä == Kryl syntyi toisen maailmansodan aikana natsi-Saksan miehittämässä Määrissä, Kroměřížin kaupungissa. Kryl nousi valtakunnanmaineeseen kun hänen laulunsa Bratříčku zavírej vrátka (Sulje portti pikkuveli) tuli symboloimaan tšekkoslovakialaisten vastarintaa Varsovan liiton miehitettyä maan elokuussa 1968. Laulu kertoi kansansadun mukaisesti varoittavan tarinan siitä, mitä tapahtuu kun lammasaitauksen veräjä jätetään auki. Kryl kirjoitti laulun hyökkäyksen jälkeisenä yönä ja onnistui äänittämään sen jo seuraavana päivänä. Kappaleen saaman suuren suosion jälkeen Kryl solmi levytyssopimuksen Panton levy-yhtiön kanssa ja julkaisi ensimmäisen albuminsa keväällä 1969. Ilmapiiri Tšekkoslovakiassa kehittyi yhä suvaitsemattomampaan suuntaan vuoden 1969 kuluessa. Krylin aiemmin sopimia konsertteja peruttiin, eikä häntä enää soitettu radiossa. Niinpä kun hän sai kutsun festivaaleille Länsi-Saksaan saman vuoden syksynä, ei hän enää palannut. Seuraavat 20 vuotta Kryl asui Münchenissä ja työskenteli Radio Free Europessa toimittaen muun muassa musiikkiohjelmaa. Tämän ansiosta Krylin pysyi suosittuna kotimaassaan koko normalisaation ajan. Samettivallankumouksen alettua marraskuussa 1989 Kryl palasi Tšekkoslovakiaan. Joulukuun kolmantena hän esiintyi ensimmäistä kertaa maanmiehilleen yli 20 vuoteen. Hän kuoli äkilliseen sydänkohtaukseen vuonna 1994. == Kunnianosoitukset == === Muistomerkit === Kryllin mukaan on nimetty aukio Ostravassa, sekä katu Prahassa. == Lähteet == Luokka:Tšekkiläiset laulajat Luokka:Vuonna 1944 syntyneet Luokka:Vuonna 1994 kuolleet
Mushrifin kansallispuisto

Mushrifin kansallispuisto on luonnonsuojelualue Dubaissa, noin 15 km kaupungin keskustasta itään. Se on perustettu vuonna 1974. Puistossa kasvaa meskite- sukuun kuuluvan Prosopis cineraria-puun muodostamaa metsää, jonka suojissa elää monia lintulajeja, kuten arabiantimali ja persianpöllönen. Puiston alueella on myös monia ihmisen rakentamia kohteita kuten pyöräteitä, vaellusreittejä ja leikkipuisto. Siellä voi grillata tai ratsastaa ponilla tai kamelilla. == Lähteet == == Aiheesta muualla == Luokka:Arabiemiraattien maantiede Luokka:Dubai Luokka:Kansallispuistot
Osmanien valtakunnan maalaki (1858)

Osmanien valtakunnan maalaki vuodelta 1858 oli Tanzimat-kauden uudistusohjelmaan kuulunut laki maanomistuksesta. Laissa maat luokiteltiin viiteen ryhmään: yksityinen maa (arabiaksi milk), uskonnolliseen käyttöön tarkoitettu maa (waqf) ja kolme erilaista valtion maaomaisuuden muotoa (miri, matruk, mawat). Uudistuksen tarkoituksena oli valtion aseman vahvistaminen ja verotulojen lisäys. Uusi laki edellytti maiden rekisteröintiä, mitä fellahit välttelivät, koska siihen liittyi epäilyttäviä piirteitä, kuten uhka verojen noususta ja uhka asepalvelukseen joutumisesta. Osmanien hallitsemassa Palestiinassa maalaki mahdollisti alijan alkamisen. Maita rekisteröitiin kyläpäälliköille ja ylimyksille, jotka eivät olleet viljelijöitä, ja he myivät maita uusille omistajille. Viljelijöitä ja heidän perheitään häädettiin kodeistaan ja alueilta, joilla heidän sukunsa oli asunut kauan. Mandaatin aikana omistajiksi kirjattiin myös brittejä, joilta maat siirtyivät Israelin valtiolle vuonna 1948. ==Lähteet== Luokka:Erityislait Luokka:Osmanien valtakunnan historia Luokka:Palestiinan historia Luokka:1858
Humaid bin Rašid al-Nuaimi

Šeikki Humaid bin Rašid al-Nuaimi (, s. 1931) on Ajmanin emiiri ja Arabiemiraattien korkeimman neuvoston jäsen vuodesta 1981. Hän on uudistanut hallitsemaansa, pienintä Arabiemiraattia paljon. Humaid bin Rašid kävi koulunsa Dubaissa ennen kuin siirtyi Kairoon jatkamaan opintojaan. Hän toimi isänsä Rašid bin Humaid al-Nuaimin varamiehenä 20 vuoden ajan, 1960–1981 ennen kuin nousi tämän seuraajaksi syyskuussa 1981. ==Lähteet== Luokka:Arabiemiraattien hallitsijat Luokka:Vuonna 1931 syntyneet Luokka:Arabiemiraattilaiset ministerit Luokka:Elävät henkilöt
Kaspar Schwenckfeld

Kaspar Schwenckfeld (1489–1561) oli saksalainen uskonnollisen lahkon perustaja. Hän opiskeli Kölnissä ja Frankfurtissa ja astui 1510 Liegnitzin herttuan palvelukseen mutta luopui hovipalveluksesta 1522. Talvella 1521–1522 hän tutustui uskonpuhdistajiin Wittenbergissä. Hän kuitenkin irtautui 1524 Lutherista, joka hänen mielestään pilasi uskonpuhdistuksen kirkkolaitoksellaan. Erottuaan uskonpuhdistajista hän lähestyi kasteenuudistajia, joiden kanssa hänellä oli paljon yhteistä. Hän piti tärkeänä välitöntä hengen ilmoitusta, jota hän vastoin ulkonaista sanaa nimitti sisälliseksi sanaksi. Hänen näkemyksensä mukaan Raamattua kuitenkin tarvitaan ohjeena, jonka kautta oikea hengen ilmoitus erotetaan väärästä. Kirkko on uskovaisten näkymätön yhteys. Sakramenteista Schwenckfeldillä oli oma mystinen käsityksensä. Hänen oppinsa nimenomaan kirotaan Sovinnon kaavassa.Schwenckfeld, Kaspar Tietosanakirja. Osa 8, palsta 989. Tietosanakirja-osakeyhtiö 1917 Sleesiassa ja Itä-Preussissa muodostui hänen kannattajistaan pieniä seurakuntia, jotka vainosta huolimatta jatkuvasti pysyivät voimassa. Ankara vaino vuonna 1720 pakotti jäljelle jääneet siirtymään Saksiin, josta he sitten muuttivat Amerikkaan. Pennsylvaniassa oli 1910-luvulla noin 700 kannattajaa, joilla oli oma vuonna 1782 laadittu kirkkojärjestys. He pitivät myös huolta Schwenckfeldin teosten uudestaan painattamisesta. Nykyisin Yhdysvalloissa toimivat Schwenckfeld-kirkot ovat itsenäisiä mutta ovat yhteydessä keskenään ja järjestävät yleiskokouksia, joihin osallistuu edustajia kustakin itsenäisestä kirkosta.The Schwenkfelder Church Organizations, viitattu 3.11.2023 ==Lähteet== ==Aiheesta muualla== * Schwenkfelder.org Luokka:Uskonpuhdistus Saksassa Luokka:Saksalaiset henkilöt Luokka:Vuonna 1489 syntyneet Luokka:Vuonna 1561 kuolleet
Kuljunniemen tuulivoimapuisto

Kuljunniemen tuulivoimapuisto on Pohjois-Pohjanmaalla Raahen Kuljunniemellä sijaitseva tuulivoimapuisto, jossa toimii 9 tuulivoimalaitosta. Niiden kokonaiskapasiteetti on 21 megawattia ja vuosituotanto noin 53 gigawattituntia. Voimalat on rakennuttanut Suomen Hyötytuuli Oy, joka myös omistaa ne. == Yleistä == Tuulivoimapuiston voimalat sijaitsevat Rautaruukin tehdasalueella ja Kuljunniemeen johtavalla patotiellä. Voimala-alue on 2,5 kilometriä pitkä, alle kilometrin leveä, ja tuulivoimalat sisältävä alueen pinta-ala on noin 75 hehtaaria. Tuulivoimapuiston viisi vanhempaa tuulivoimalaa ovat Bonus B82-mallia, joiden napakorkeus on 80 metriä ja tuuliturbiinin halkaisija 82 metriä. Niistä kaksi sijaitsee patotien varressa ja kolme muuta Kuljunniemen lounaispäässä. Uudemmilla neljällä tuulivoimalalla, jotka ovat Siemens SWT-2.3-101-mallia , on napakorkeus myös 80 metriä ja turbiinin halkaisija 101 metriä. Ne sijaitsevat Kuljunniemen kannaksella ja siitä suoraan pohjoiseen. Kaikkien voimaloiden kapasiteetti on 2,3 megawattia. Alueella sijaitsee yhteensä 11 tuulivoimalaitosta, joten kaksi pohjoisinta voimalaa ei sisälly tähän tuulivoimapuistoon. Ne ovat Nordex N117-mallia (3 megawattia) ja kuuluvat Raahen sataman tuulivoimapuistoon, jonka omistaja on Raahen Tuulienergia Oy. == Rakentaminen == Kuljunniemeen pystytettiin ensimmäiset viisi tuulivoimalaa vuonna 2004 ja seuraavat neljä hankkeessa Raahe II vuonna 2010. Ensimmäinen vaihe maksoi 13 miljoonaa euroa. Vanhoille ja uusille voimaloille tehtiin melumallinnukset vasta vuonna 2017. == Katso myös == * Luettelo Suomen tuulivoimaloista == Lähteet == == Aiheesta muualla == * Hyötytuuli Oy:n kotisivut * Reposaaren tuulipuisto (valitse valikosta, valokuvia) * Luokka:Raahen tuulivoimapuistot
Oleg Protopopov

Oleg Aleksejevitš Protopopov (; 16. heinäkuuta 1932 Leningrad, Neuvostoliitto – 31. lokakuuta 2023 Interlaken, Sveitsi)Двукратный олимпийский чемпион Олег Протопопов скончался на 92-м году жизни http://www.britannica.com/EBchecked/topic/1404138/Oleg-Protopopov-and- Lyudmila- Belousovahttp://espn.go.com/olympics/winter/2010/athletes/_/athlete/33369/oleg- protopopov oli venäläinen pariluistelija, joka edusti Neuvostoliittoa. Hän oli vaimonsa Ljudmila Belousovan kanssa kaksinkertainen olympiavoittaja (1964, 1968) ja nelinkertainen maailmanmestari (1965–1968). Vuonna 1979 pariskunta loikkasi Sveitsiin ja heistä tuli Sveitsin kansalaisia vuonna 1995. He jatkoivat luistelua jäänäytöksissä ja näyttelyissä 70-vuotiaaksi asti. ==Lähteet== Luokka:Pariluistelijat Luokka:Neuvostoliittolaiset taitoluistelijat Luokka:Neuvostoliittolaiset olympiavoittajat Luokka:Vuonna 1932 syntyneet Luokka:Vuonna 2023 kuolleet
Neely Bruce

Frank Neely Bruce (s. 21. tammikuuta 1944 Memphis, Tennessee, Yhdysvallat) on yhdysvaltalainen säveltäjä, pianisti, kapellimestari ja musiikkitieteilijä.Bruce, (Frank) Neely Oxford Reference, viitattu 3.11.2023 Bruce valmistui Alabaman ja Illinoisin yliopistoista.Bruce, Neely Media Press Music, viitattu 3.11.2023 Hänen opettajiaan oli muun muassa Sophia Rosoff. Bruce on toiminut musiikin John Spencer Camp -professorina Wesleyan Universityssa. Hän on erikoistunut Yhdysvaltojen musiikin tutkimukseen.Neely Bruce Vocal Constructivists, viitattu 3.11.2023 Brucen sävellystuotantoon kuuluu muun muassa oopperoita, orkesteriteoksia, vokaalimusiikkia, kosketinsoitin- ja muuta soolosoitinmusiikkia sekä elektronista musiikkia. Bruce on omaksunut tyyliinsä vaikutteita Yhdysvaltain musiikkiperinteistä. Bruce esitti vuonna 2009 tiettävästi ensimmäisenä pianistina Charles Ivesin kaikki laulut Ives Vocal Marathon -hankkeessa Wesleyan Universityssa. Hän oli myös mukana toimittamassa Ivesin laulujen kokoelmaa ja on toiminut Charles Ives Societyn hallituksen jäsenenä.Cynthia Rockwell, Wesleyan in the News The Wesleyan Connection 29.8.2019, viitattu 3.11.2023 == Lähteet == Luokka:Yhdysvaltalaiset pianistit Luokka:Yhdysvaltalaiset säveltäjät Luokka:Oopperasäveltäjät Luokka:Yhdysvaltalaiset kapellimestarit Luokka:Yhdysvaltalaiset musiikkitieteilijät Luokka:Vuonna 1944 syntyneet Luokka:Elävät henkilöt
Rašid bin Humaid al-Nuaimi

Šeikki Rašid bin Humaid al-Nuaimi (; 1902–1981) oli Ajmanin emiiri vuosina 1928–1981. Hän allekirjoitti Arabiemiraattien perustuslain ja oli sen korkeimman neuvoston jäsen vuodesta 1971. ==Lähteet== == Aiheesta muualla == Luokka:Arabiemiraattien hallitsijat Luokka:Vuonna 1902 syntyneet Luokka:Vuonna 1981 kuolleet
Petoahvenet

Petoahvenet (Bathybates) on kirjoahventen (Cichlidae) heimoon kuuluva kalasuku. Siihen kuuluu seitsemän lajia, jotka kaikki elävät kotoperäisenä Tanganjikajärvessä. == Lajit == * Bathybates fasciatus Boulenger, 1901 – raitapetoahven * Bathybates ferox Boulenger, 1898 – pilkkupetoahven * Bathybates graueri Steindachner, 1911 – keltapetoahven * Bathybates hornii Steindachner, 1911 – seeprapetoahven * Bathybates leo Poll, 1956 – tummapetoahven * Bathybates minor Boulenger, 1906 – pikkupetoahven * Bathybates vittatus Boulenger, 1914 – juovapetoahven == Lähteet == * Lajien suomenkieliset nimet: === Viitteet === *
Nordistiikka

thumb|Alueet, joilla skandinaavisia kieliä pääasiallisesti puhutaan. Nordistiikka eli pohjoismainen filologia (myös pohjoismainen kielentutkimus tai skandinavistiikka) on kielitieteen ala, joka tutkii skandinaavisia kieliä. Näistä skandinavistiikka lienee ulkomailla käytetympi, ja sen alle saatetaan liittää myös fennistiikka. Käsitteen rajaus ei ole yksiselitteinen, ja on esitetty, että nordstiikan osa-alueita olisivat pohjoismaisten kielten tutkimus ja pohjoismainen filologia. Nordistiikan tutkijaa kutsutaan nordistiksi. Nordistiikka tarkastelee skandinaavisia kieliä ja pohjoismaisilla kielillä tehtyjä tuotoksia. Se tarkastelee kieliä ja historiaa, tekstejä ja niiden asiayhteyksiä sekä kielen ja kulttuurin välisiä yhteyksiä. Aikaisemmin ala luettiin osaksi germanistiikkaa. Vuosina 1902–2001 Suomessa tehtiin 75 nordistiikan alan väitöskirjaa. Tiedosto:Nordic Bronze Age.png|Pohjoisen pronssikauden kulttuurin levinneisyys noin vuonna 1200 eaa. Tiedosto:Pre-roman iron age (map).PNG|Germaaniseen kantakieleen liitetyt arkeologiset kulttuurit noin vuonna 500 eaa. Tiedosto:Germanic tribes (750BC-1AD).png|Germaaniheimojen levinneisyys vuosina 750 eaa – 1 jaa. Tiedosto:Old norse, ca 900.PNG|Germaanisten kielten levinneisyys 900-luvulla == Lähteet == Luokka:Kielitiede Luokka:Skandinaaviset kielet
Schütz

Schütz on muun muassa seuraavien henkilöiden sukunimi: * Alfred Schütz (1899–1959), itävaltalainen filosofi ja sosiologi * Felix Schütz (s. 1987), saksalainen jääkiekkoilija * Heinrich Schütz (Heinricus Sagittarius, 1585–1672), saksalainen säveltäjä ja urkuri * Juhan Sütiste (vuoteen 1935 Schütz, 1899–1945), virolainen kirjailija * Katharina Schütz Zell (o.s. Schütz, 1498–1562), elsassilainen (saksalainen) protestanttinen kirjailija * Veli Roger, (oik. Roger Louis Schütz-Marsauche, 1915–2005), sveitsiläinen Taizé-luostariyhteisön perustaja
Dovbuš

Dovbuš () on vuonna 2023 ensi-iltansa saanut ukrainalainen historiallinen draamaelokuva, jonka on ohjannut Oles Sanin (Олесь Санін). Dovbuš sai ensi- iltansa Ukrainan itsenäisyyspäivänä 24. elokuuta 2023. Elokuvan kuvaukset saatiin päätökseen heinäkuussa 2021 ja ensi-ilta oli tarkoitus järjestää toukokuussa 2022. Venäjän hyökkäyssodan vuoksi ensi-ilta lykättiin aluksi sodan loppumisen jälkeiseen aikaan. Kun sotaisuudet olivat venyneet jo yli vuoden kestäviksi, ohjaaja Oles Sanin sai sovittua, että elokuva julkaistaisiin kesällä 2023. Dovbuš on ajankohtainen elokuva, koska se kertoo toivosta ja miehittäjiä vastaan taistelevista ukrainalaisista. Elokuva on luonnehdittu Ukrainan elokuvahistorian suurimmaksi panostukseksi. Elokuvan tekoon osallistui yli 3 000 ihmistä ja elokuvan budjetti oli 120 Ukrainan hryvniaa (noin 4,4 miljoonaa dollaria, 2018 kurssin mukaan). Ensi-iltaviikolla uutisoitiin myös, että elokuvan oikeudet oli myyty jo yli 20 maahan, ja sen ensiesitys järjestettiin esimerkiksi Baltian maissa, Saksassa, Slovakiassa, Etelä-Koreassa ja Israelissa. Dovbuš nousi nopeasti Ukrainan itsenäisyyden ajan toiseksi eniten lipputuloja keränneeksi elokuvaksi; sen näytöksiin oli 31. lokakuuta 2023 mennessä myyty Ukrainassa jo yli 462 000 pääsylippua. Joidenkin arvioiden mukaan katsojia oli ollut jo yli 500 000\. Monet olivat käyneet katsomassa elokuvan useastikin. Dovbušia oli näytetty myös sotilaille rintaman lähiseuduilla. Elokuvan pääsankari on 1700-luvun alkupuolella (1700-1745) elänyt historiallinen henkilö, Ukrainan Robin Hoodiksi mainittu Oleksa Dovbuš (). Elokuvassa häntä esittää Serhi Strelnykov (Сергі́й Стре́льников). Dovbush oli Itä-Karpaattien hutsulialueella toimineen 30-50 hengen suuruisen lainsuojattoman opryšok-joukon johtaja. Hänen joukkonsa ryösti muun muassa maanomistajia, puolalaisia aatelisia, kauppiaita ja varakkaita juutalaisia, antoi osan saaliistaan köyhille, nousten heidän sankarikseen. Aiempin filmatisointi samasta historiallisesta hahmosta on Viktor Ivanovin ohjaama neuvostoliittolainen elokuva Oleksa Dovbuš (Олекса Довбуш, 1959). ==Pääosissa== == Lähteet == == Aiheesta muualla == * * Довбуш (traileri) (kinoafisha.ua) * Ukrainalaisen elokuvan päivät 2023: 16.-19.11.2023 (mukana myös Dovbušin esitys) (ukrainians.fi) * Oleksa Dovbuš (1959) tekstitettynä (youtube.com) Luokka:Ukrainalaiset elokuvat Luokka:Vuoden 2023 elokuvat Luokka:Historialliset draamaelokuvat
Seth Meribre

Seth Meribre oli Egyptin 13. dynastian faarao. Hänen nimensä Meribre merkitsee ”Se jota Ra:n mieli on rakastanut”, ja hänet mainitaan vain Torinon papyruksessa. Seth Meribre hallitsi lyhyen aikaa, mahdollisesti korkeintaan joitakin vuosia. Hänen kautensa päättyi vuonna 1749 eaa. ==Lähteet== Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Susan McClary

Susan McClary (s. 1946) on yhdysvaltalainen musiikkitieteilijä. Hän on yksi keskeisistä feministisen näkökulman musiikkitieteeseen tuoneista tutkijoista. Kiistellyssä kritiikissään hän on yhtenä ensimmäisistä tuonut tarkasteluun sukupuolen ja seksuaalisuuden aseman länsimaisessa klassisessa musiikissa.Laura Jue, Feminist Theorist Thursdays: Susan McClary FEM Magazine 9.2.2017, viitattu 3.11.2023 McClary sai humanististen tieteiden kandidaatin arvon Southern Illinois Universitysta ja humanististen tieteiden maisterin arvon Harvardin yliopistosta. Hän väitteli filosofian tohtoriksi Harvardin yliopistossa vuonna 1976. McClary opetti Minnesotan yliopistossa (1977–1991), McGillin yliopistossa (1991–1994), Kalifornian yliopistossa (Berkeley) (1993) ja Kalifornian yliopistossa (Los Angeles) (1994–2011). Hän sai yliopistolliset opetuspalkinnot työstään Minnesotan yliopistossa (1987) ja Kalifornian yliopistossa Los Angelesissa (1997). Hän on myös esiintynyt luennoitsijana eri puolilla maailmaa. Vuosina 2007–2012 McClarylla oli viisivuotinen professuuri Oslon yliopistossa. Case Western Reserve Universityssa työskentelyn hän aloitti vuonna 2011. Hän on toiminut siellä musiikkitieteen laitoksen johtajana ja musiikin Fynette H. Kulas -professorina. McClary sai MacArthur Fellowshipin vuonna 1995.Susan McClary College of Arts and Sciences, Case Western Reserve University, viitattu 3.11.2023 Hänestä tehtiin American Musicological Societyn kunniajäsen vuonna 2015.AMS Administration American Musicological Society, viitattu 14.11.2023 McClary on ulottanut tutkimustyönsä myös nykyaikaisiin populaarimusiikin tyylilajeihin. Hänen tunnetuin kirjansa on Feminine Endings: Music, Gender, and Sexuality (1991), jossa käsitellään länsimaisen klassisen musiikin maskuliinista luonnetta ja feminiinisyyden toiseuttamismta. McClaryn muiden kirjojen joukossa ovat Georges Bizet: Carmen (1992) ja Conventional Wisdom: The Content of Musical Form (2000). Richard Leppertin kanssa McClary toimitti teoksen Music and Society: The Politics of Composition, Performance and Reception (1987). Kirjasta Modal Subjectivities: Renaissance Self-Fashioning in the Italian Madrigal (2004) hän sai vuonna 2005 American Musicological Societyn Otto Kinkeldey -palkinnon. Teokselle ilmestyi myös jatko-osa Desire and Pleasure in Seventeenth-Century Music vuonna 2012. Vuonna 2007 julkaistiin McClaryn keskeisten esseiden kokoelma Reading Music: Selected Essays by Susan McClary (2007). Editoitu esseekokoelma ilmestyi vuonna 2013 nimellä Structures of Feeling in Seventeenth-Century Expressive Culture. McClaryn teoksia on käännetty lukuisille kielille. McClary on kuulunut monien lehtien toimituskuntiin. Hän on toiminut American Council of Learned Societiesin johtokunnan puheenjohtajana. McClary kirjoitti ja tuotti musiikkiteatteriteoksen Susanna Does the Elders (1987). == Lähteet == Luokka:Yhdysvaltalaiset musiikkitieteilijät Luokka:Yhdysvaltalaiset feministit Luokka:Yhdysvaltalaiset musiikkikirjailijat Luokka:Yhdysvaltalaiset esseistit Luokka:Vuonna 1946 syntyneet Luokka:Elävät henkilöt
Prosopis cineraria

Prosopis cineraria on hernekasvien heimoon kuuluva pienikokoinen, käkkäräkasvuinen puu, joka menestyy myös kuivissa olosuhteissa. Se on trooppisissa maissa monipuolinen hyötykasvi, jota myös viljellään. Prosopis cineraria kasvaa luonnonvaraisena kuivilla alueilla Arabian niemimaalla, Iranin etelä- ja lounaisosissa sekä Intiassa. Se on levinnyt ihmisen mukana Jaavalle. Prosopis cineraria jää noin 6,5 metriä korkeaksi. Oksat ovat ohuet ja piikikkäät, lehdet sinivihreät. Pienet keltaiset kukat puhkeavat maalis- toukokuussa, ja niistä kehittyy siemenpalkoja noin kahdessa kuukaudessa. Muiden hernekasvien tapaan tämänkin puun juurissa kasvaa symbioottisia typpeä sitovia bakteereita, jotka parantavat maaperän hedelmällisyyttä. Puuainesta käytetään polttopuuna sekä puusepäntyössä sen verran kuin oksien ja rungon muoto sallii. Kasvin siemeniä ja niitä ympäröiviä meheviä palkoja voidaan käyttää ravinnoksi. Nälänhädän aikana puun kuoren alla olevasta jälsikerroksesta on tehty petun kaltaista hätäravintoa. Kuorta ja lehtiä on käytetty parkitsemiseen. Kansanlääkinnässä on monia käyttötapoja puun kukille ja kuorelle. Bahrainissa kasvaa 400-vuotias Prosopis cineraria -yksilö, jota kutsutaan Elämän puuksi, koska se näyttää kukoistavan ilman mitään veden lähdettä. Prosopis cineraria on Arabiemiraattien kansallispuu. == Lähteet == c
Anglistiikka

Anglistiikka eli englantilainen filologia on englannin kielen ja englanninkielisen kirjallisuuden ja kulttuurin tutkimusta. Aikaisemmin anglistiikka oli osa germanistiikkaa. Anglistiikan tutkijaa nimitetään anglistiksi. Suomen vanhin anglistiikan oppituoli on Helsingin yliopistossa ja varsin nuori. Oppituoli perustettiin vuonna 1921. Helsingin yliopisto on kansainvälisesti tunnettu englantilaisen filologian tutkimuksestaan. Yliopiston englantilainen filologia syventyy englannin kielen erityispiirteisiin, kielellisiin varieteetteihin sekä englanninkielisten alueiden kirjallisuuteen ja kulttuureihin. Helsingin yliopistossa ala tarkastee sekä nykyenglantia että englannin kielen historiallinen kehitystä sen alkuvaiheista nykyiseen maailmankielen asemaan. Erityisen vahvoja aloja ovat nykykirjallisuus (amerikkalainen, brittiläinen, irlantilainen ja postkoloniaalinen), varhaismodernin ajan kirjallisuus, naiskirjallisuus, kerronnantutkimus, kognitiivinen kirjallisuudentutkimus ja kirjallisuusteoria. Helsingissä tutkimuksen keskeisiä teemoja ovat englannin kielen historian, kielikontaktien ja kielen vaihtelun ja muutoksen tutkimus, englannin kielen elektronisten aineistojen eli korpusten kokoaminen, korpustutkimus ja elektroniset editiot, englannin kielen asema lingua francana sekä englanninkielisen kirjallisuuden tutkimus 1500-luvulta nykyaikaan muun muassa kerronnallisia, postkolonialistisia ja kognitiivisia suuntauksia soveltaen. Yliopistosta englantilaisesta filologiasta valmistuneet toimivat erilaisissa englannin kielen ammattitaitoa vaativissa tehtävissä. Näitä ovat koulutus ja tutkimus, teollisuus ja muu elinkeinoelämä, tekninen dokumentointi, diplomatia, valtionhallinto, kirjastoala, kustannusala, viestintä ja journalistiikka, kansainväliset järjestöt, kääntäminen, markkinointi, matkailuala sekä erilaiset johtamis- ja kehittämistehtävät. Vuosina 1902–2001 Suomessa tehtiin 89 anglistiikan alan väitöskirjaa. == Lähteet == Luokka:Kielitiede
Rebekka Baer

Rebekka Baer on suomalainen näyttelijä. Hän on tullut tunnetuksi televisiosarjasta Häräntappoase (2021) ja elokuvasta Valoa valoa valoa (2023). Baer on käynyt Kallion ilmaisutaidon lukion. Hänellä on kaksi veljeä. Ohjaaja Anton Baer ja Bruno Baer, joka on myös näyttelijä. Baer voitti näyttelijätulokas Jussi-palkinnon 2024 elokuvasta Valoa valoa valoa. == Filmografia == === Televisiosarjat === Vuosi Sarja Rooli 2021 Karkurit Roosa 2021 Häräntappoase Kerttu Hurme === Elokuvat === Vuosi Elokuva Rooli 2023 Valoa valoa valoa Mariia Rörelser ==Lähteet== ==Aiheesta muualla== * Luokka:Suomalaiset näyttelijät Luokka:Syntymävuosi puuttuu Luokka:Elävät henkilöt Luokka:Jussi-palkinnon saajat
Transposoni

pienoiskuva|Transposonit aiheuttavat maissinjyvien värinvaihtelua. Transposoni eli transposoituva elementti eli hyppivä geeni on DNA-jakso, joka kykenee transpositioon ja pystyy siten liikkumaan paikasta toiseen kromosomistossa. Transposonien siirtyminen voi aiheuttaa niiden kahdentumista, minkä vuoksi transposoneita pidetään hajautetusti toistuvina jaksoina. Transposonit voidaan jakaa RNA- ja DNA-transposoneihin, jotka eroavat transpositiomekanismeiltaan ja kehitykseltään. RNA-transposonit eli retrotransposonit käyttävät siirtymisessä RNA-välivaihetta. Transposoneita pidetään merkittävinä geenien ja perimän kehityksen kannalta. Niiden tiedetään aiheuttavan geeni- ja kromosomimutaatioita, vaikuttavan geenien ilmentymiseen sekä kasvattavan perimän kokoa. Transposonit voivat myös siirtää niiden lähellä sijaitsevia geenejä muualle. == Historia == DNA:n liikkuvat elementit kuvasi ensimmäisenä Barbara McClintock, joka havaitsi niin kutsutut hyppivät geenit 1940-luvulla tutkiessaan intiaanimaissin jyvän väriä aiheuttavia geenejä. McClintock palkittiin tutkimuksistaan Nobel-palkinnolla vuonna 1983. == Lähteet == Luokka:DNA Luokka:Molekyyligenetiikka
Anni Iikkanen

Anni Iikkanen (s. 2003) on suomalainen näyttelijä. Hän on esiintynyt pääosissa elokuvissa Valoa valoa valoa (2023) ja Comeback (2023). Iikkanen opiskeli Kallion ilmaisutaidon lukiossa. == Filmografia == === Televisiosarjat === Vuosi Sarja Rooli 2020 Luuserit Kia-Sofia 2022 Munkkivuori Disa 2025 Räjähdysherkkä Inari === Elokuvat === Vuosi Elokuva Rooli 2023 Valoa valoa valoa Mimi 2023 Comeback Ellie ==Lähteet== ==Aiheesta muualla== * Luokka:Suomalaiset näyttelijät Luokka:Vuonna 2003 syntyneet Luokka:Elävät henkilöt
Lauri Lemettinen

Lauri Henrik Lemettinen (2. kesäkuuta 1926 Viipuri – 28. elokuuta 2014 Nastola) oli suomalainen metallialan asiantuntija, yrittäjä ja yritysjohtaja, joka sai teollisuusneuvoksen arvonimen. Viitattu 4.11.2023. Lemettisen vanhemmat olivat konemestari Pekka Lemettinen ja Hilma Lemettinen ja puoliso vuodesta 1950 Terttu Virtanen. Lemettinen valmistui teknikoksi Tampereen teknillisestä koulusta 1952. Hän oli K. Widingin Moottoripajan asentaja- ja koneistajaoppilas Helsingissä 1940–1941, metallisorvaaja Viipurissa 1941–1944, työkalusorvaaja Koskella 1944–1945, teräsasentaja ja tarkastaja Hämeenlinnassa 1945, Jämsän Konepaja ja Valimon työkalusorvaaja Lahdessa 1945–1946, I. Siljanderin Autokorjaamo ja Konepaja Oy:n sorvaaja ja asentaja 1947–1949, Autokorjaamo ja Konepaja Tahti Oy:n suunnittelu- ja tuotantotehtävissä 1945–1952 ja työnjohtaja 1951, Lahden Erikoisvalu Oy:n tekninen eli konepajan johtaja 1952, Teräs-Pyörä Oy:n toimitusjohtaja 1953–1955 sekä Maa- ja Meijerikone Oy:n tekninen johtaja Kärkölässä 1955. Veljensä Reinon kanssa perustamansa Levy-Pyörä Oy:n, vuodesta 1973 Levypyörä Oy, toimitusjohtaja ja hallituksen puheenjohtaja Kärkölässä ja vuodesta 1956 Nastolassa Lemettinen oli 1955–1978 ja sitten yrityksen päätoiminen hallituksen puheenjohtaja ja jäsen. Lemettisellä oli myös useita asiantuntija- ja luottamustehtäviä. Teollisuusneuvoksen arvonimen hän sai 1982 ja Vuosikymmenen yrittäjä -palkinnon Nastolassa 1976. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1926 syntyneet Luokka:Vuonna 2014 kuolleet
Lemettinen

Lemettinen on muun muassa seuraavien suomalaisten henkilöiden sukunimi: * Elisa Lemettinen (s. 1999), jalkapalloilija * Lauri Lemettinen (1926–2014), yrittäjä ja yritysjohtaja, teollisuusneuvos * Ritva Melender (o.s. Lemettinen, s. 1960), kestävyysjuoksija == Katso myös == * Klemettinen
John Hagee

John Charles Hagee (12. huhtikuuta 1940 Baytown, Texas) on yhdysvaltalainen pastori ja televisioevankelista. Hagee on tunnustuskuntiin sitoutumattoman Cornerstone Churchin perustaja ja johtava pastori San Antoniossa, Texasissa. Hagee on tullut tunnetuksi vahvan Israelin tukijana ja lopun aikaa julistavasta saarnasta. Hagee on esiintynyt monilla televisiokanavilla ympäri maailman. == Koulutus == John Hagee on suorittanut kandidaatin tutkinnon Southwestern Assemblies of God Universityssa ja Trinity Universityssä. Hagee on koulutushallinnon maisteri Pohjois-Texasin yliopistosta. Hagee on nimitetty Oral Roberts Universityn, Canada Christian Collegen ja Netanya Academic College of Israelin kunniatohtoriksi. == Ura pastorina == Hagee on perustanut Cornerstone Christian Schoolsin, jolla on 2 400 opiskelijaa. Hagee on myös Christians United for Israel-järjestön perustaja, joka on yksi Yhdysvaltain suurimmista Israelia tukevista järjestöistä. Järjestöön kuuluu yli 10 miljoonaa jäsentä. Israelin valtio on tunnustanut Hageen yhdeksi 70 suurimmasta Israelin tukijasta valtion perustamisen jälkeen. == Hyväntekeväisyys == Hagee Ministries on lahjoittanut vuosien varrella yli 100 miljoonaa dollaria humanitaarisiin tarkoituksiin Israelissa. Hagee on myös Sanctuary of Hope-järjestön perustaja, joka tukee odottavia äitejä raskauden aikana. == Teokset == John Hagee on kirjoittanut 45 kirjaa, joista seitsemän on ollut New York Timesin bestseller-listalla. Hagee Ministriesin kautta hän opetuksiaan on levitetty maailmanlaajuisesti. == Lähteet == Luokka:Elävät henkilöt Luokka:Vuonna 1940 syntyneet Luokka:Yhdysvaltalaiset evankelistat
Annankankaan tuulipuisto

Annankankaan tuulipuisto on Pohjois-Pohjanmaalla Raahen Annankankaalla sijaitseva tuulivoimapuisto, jossa toimii 10 tuulivoimalaitosta. Niiden kokonaiskapasiteetti on 3,45 megawattia ja vuosituotanto noin 115 gigawattituntia. Tuulivoimapuiston on rakennuttanut Suomen Hyötytuuli Oy, joka myös omistaa ne. == Yleistä == Annankankaan tuulivoimapuisto sijaitsee noin 25 kilometriä Raahen kaupungista kaakkoon päin. Voimalaitosalue on 2,4 kilometriä pitkä, 2,3 kilometriä leveä, ja sen kaikki voimalat sisältävän alueen pinta- ala on noin 2,5 neliökilometriä. Voimala-alue sijaitsee kartan paikannimistön mukaan Viitanevan, Pölkkykorven, Annankankaan, Pytinkikankaan ja Tynnyrinnevan ympäristössä, joka kohoaa yli 100 metrin korkeuteen mpy.. Puiston luoteispuolella kulkee paikallinen yhdystie 18558, josta voimala-alueelle on rakennettu huoltotiet hyödyntäen alueella jo aikaisemmin olevia tiepohjia. Tuulivoimalaitokset ovat kaikki tanskalaisen Vestaksen valmistamia Vestas V126/3450-mallia, jonka napakorkeus on 147 metriä, tuuliturbiinin halkaisija 126 metriä ja kapasiteetti 3,45 megawattia. Tuulipuiston oma sähköasema sijaitsee Pölkkykorvessa, josta on kolmen kilometrin yhdyslinja kantaverkon Kokkola–Muhos-päälinjaan. Kukin tuulivoimala on liitetty sähköasemaan maakaapelilla, jossa sähköä siirretään 20 kilovoltin jännitteellä. Sähköaseman muuntamo nostaa jännitteen 110 kilovoltin jännitteeseen, josta alkaa Kokkola–Muhos-päälinjaa seuraava siirtolinja Siikajoen Ruukin sähköasemalle. Sielä tuulipuiston tuottama sähkö syötetään valtakunnan verkkoon. == Rakentaminen ja laajentaminen == Tuulipuiston suunnittelu on aloitettu 2010-luvun alussa. Osakaavan muutoksesta ilmoitettiin toukokuussa 2011. Ympäristövaikutuksien selostus (YVA) valmistui huhtikuussa 2013 ja kaavaehdotus esiteltiin syyskuussa 2014 , joka sitten hyväksyttiin Raahen kaupunginvaltuustossa lokakuussa 2014 . Puiston pääurakoitsijana toimi Eltel Networks ja sähkölaitteet toimitti ABB. Hankkeen kustannus oli 50 miljoonaa euroa. Tuulipuisto vihittiin käyttöön 17.10.2017. == Katso myös == * Luettelo Suomen tuulivoimaloista == Lähteet == == Aiheesta muualla == * Hyötytuuli Oy:n kotisivut * Hyötytuuli Oy: valokuvia (valitse valikosta, valokuvia) * * Luokka:Raahen tuulivoimapuistot
Tony Perkins

Anthony Richard "Tony" Perkins (20. maaliskuuta 1963 Cleveland, Oklahoma) on yhdysvaltalainen poliitikko ja evankelinen edunvalvoja. Perkins on Family Research Councilin puheenjohtaja, joka tekee vaikuttamistyötä konservatiivisen politiikan, perinteisen avioliittokäsityksen ja pro life-politiikan eteen. == Koulutus == Perkins on koulutukseltaan kandidaatti Liberty Universitysta ja julkishallinnon maisteri Louisiana State Universitystä. Perkins on Liberty Universityn kunniatohtori. == Ura vaikuttajana == Perkins on Family Research Council neljäs ja pitkäaikaisin puheenjohtaja. Perkins on toiminut tehtävässä vuodesta 2003 lähtien. Perkinsiä on kuvattu lainsäädännölliseksi edelläkävijäksi. Ensimmäisessä poliittisessa virassaan Perkins aloitti vuonna 1996. Perkinsiä on pidetty Louisianan johtavana konservatiivisena ja pro life- poliitikkona. Perkins oli ehdolla Yhdysvaltain senaattiin vuonna 2002. Toukokuussa 2018 senaatti nimitti Perkinsin Yhdysvaltan kansainvälisen uskonnonvapauden toimikuntaan. Perkins on toiminut komiteassa sekä puheenjohtajana että varapuheenjohtajana. Perkins on vihitty papiksi ja hän puhuu jumalanpalveluksissa ympäri Yhdysvaltoja. Perkins on Caring to Love Ministriesin hallituksen jäsen. == Teokset == Perkins on kirjoittanut kirjan No Fear: Real Stories of a Courageous New Generation Standing for Truth. == Muuta == Perkins on esiintynyt julkisuudessa muun muassa kansallisen Washington Watch with Tony Perkins-ohjelman juontajana. Perkins on esiintynyt useissa kansallisissa uutis- ja keskusteluohjelmissa. Perkins on ollut naimisissa vuodesta 1986 lähtien Lawana Perkinsin kanssa. Heillä on viisi lasta. == Lähteet == Luokka:Elävät henkilöt Luokka:Vuonna 1963 syntyneet Luokka:Yhdysvaltalaiset evankelistat Luokka:Yhdysvaltalaiset poliitikot Luokka:Yhdysvaltalaiset järjestöjohtajat
Kelan suorakorvaus

Kelan suorakorvaus on Suomessa käytössä oleva korvausjärjestelmä, jonka avulla yksityisellä lääkärillä käynnin maksusta on mahdollista saada Kansaneläkelaitokselta (Kela) korvausta osaan summasta. Maksettavat korvaukset perustuvat Kelan julkaisemaan taksaluetteloon ja potilas voi hakea korvausta käynnistään jälkikäteen. Korvausta voi saada vain tarpeellisen sairauden hoitoon. == Toiminta == === Suorakorvausmenettely === Suorakorvausmenettely helpottaa korvauksen hakemista siten, että potilaan ei tarvitse itse lähetellä Kelaan korvaushakemuksia vaan palveluntuottaja tekee sopimuksen Kelan kanssa ja korvaus voidaan vähentää jo maksua veloitettaessa. Tällöin asiakas maksaa taksan verran vähemmän hakee Kelalta korvaukset erikseen suoraan itselleen täyttämällä paperisen lomakkeen, jolla korvaukset haetaan. Palveluntuottajan velvollisuudeksi tulee suorakorvausmenettelyssä tarkistaa, että asiakkaalla on oikeus korvaukseen kyseisestä toimenpiteestä tai tutkimuksesta. Suorakorvausten ajantasainen taksaluettelo löytyy Kelan sivuilta. Suorakorvauksia sai ennen myös mm. fysioterapiasta, mutta nykyään niitä maksetaan vain lähinnä lääkäri- ja hammaslääkärikäynneistä ja niissäkin melko rajallisesti. === Sähköinen suorakorvausmenettely === Korvaukset on mahdollista hakea myös sähköisesti. Sähköinen menettely helpottaa korvausten hakemista siten, että paperisia lomakkeita ei tarvitse täyttää manuaalisesti. Näin virheiden mahdollisuus vähenee kun ohjelman vastuulla on hoitaa suurin osa tarkistuksista ja tilitystiedosto voidaan lähettää sähköisesti Kelaan ilman postissa lähetettäviä lappuja. LIsäksi Kelan päässä tehtävä työkuorma vähenee, mikä säästää osaltaan kustannuksia. Sähköinen menettely on mahdollista tehdä vain Kelan hyväksymien tietojärjestelmien avulla. Kelan sähköiseen suorakorvausmenettelyyn hyväksymiä tietojärjestelmiä ovat Acute, Ajas, DynamicHealth, Mediatri ja SoftMedic. === Sairaanhoitokorvausten muutokset === Yksityisen sairaanhoidon korvaukset suurenevat vuoden 2024 alusta. Tarkoitus on hoitojonojen purkamisen helpottaminen. Kun ennen yksityisen lääkärikäynnin hinnasta sai 8 euron korvauksen, muutoksen jälkeen korvaus on 30 euroa. === Keskusteluja korvausten eduista sekä haitoista === Kela-korvaukset on mahdollista nähdä niin negatiivisesti kuin positiivisestikin, perustuen lähteisiin , ja . Toisaalta yksityisillä palveluntarjoajilla käyville terveydenhuollon asiakkaille alennuksina annettava rahamäärä olisi mahdollista käyttää julkisen terveydenhuollon kehittämiseen ja näin parantaa terveydenhuoltoa. Toisaalta voidaan ajatella niin päin, että maksettava korvaus tukee niiden asiakkaiden siirtymistä yksityisille, joilla on varaa maksaa itse hoitonsa. Tällöin julkisen terveydenhuollon kuormitus vähenee ja kustannukset pienenevät. Esimerkiksi fysioterapian Kela-korvausten poistumisen osalta arvioitiin, että kokonaiskustannukset tulevat kasvamaan korvausten poistuessa. ==Lähteet== Luokka:Kansaneläkelaitos Luokka:Suomen terveyspolitiikka
Gordon Robertson

Gordon Perry Robertson (4. kesäkuuta 1958 New York City) on yhdysvaltalainen toimitusjohtaja, televisiojuontaja ja kansleri. Robertson on Christian Broadcasting Networkin toimitusjohtaja ja The 700 Club-ohjelman isäntä. Robertson on kanavan perustaja Pat Robertsonin poika. == Nuoruus ja koulutus == Robertson on Pat ja Dede Robertsonin poika. Gordon valmistui Yalen yliopistosta vuonna 1980 ja suoritti oikeustieteen tohtorin tutkinnon Washington and Lee Unviersityssa vuonna 1984. Tämän jälkeen hän toimi kymmenen vuotta lakimiehenä Norfolkissa. == Ura televisiossa == Robertson perusti vuonna 1994 CBN Asian ja seuraavana vuonna Asian Center for Missions- järjestön, joka kouluttaa lähetysaarnaajia. Nykyisin ACM on yksi Filippiinien suurimmista lähetysjärjestöistä. Vuonna 1996 Gordon perusti The 700 Club Asia- ohjelman ja Operation Blessing Philippines-järjestön. Vuosina 1996–1999 aloittivat CBN-keskukset Indonesiassa, Intiassa, Hongkongissa, Pekingissä ja Thaimaassa. Vuonna 1999 Gordon Robertson muutti Yhdysvaltoihin ja aloitti työskentelyn CBN:n pääkonttorilla. Robertson on toiminut The 700 Clubin tuottajana sekä useiden dokumenttien ja elokuvien vastaavana tuottajana. == Muuta == Robertson on CBN:n humanitaarisen järjestön Operation Blessingin presidentti ja Regent Universityn kansleri. Gordon Robertson on naimississa Katharyn Robertsonin kanssa, ja heillä on kolme lasta. Robertsonit asuvat Virginiassa. == Lähteet == Luokka:Yhdysvaltalaiset evankelistat Luokka:Yhdysvaltalaiset televisiotuottajat Luokka:Yhdysvaltalaiset juontajat Luokka:Yhdysvaltalaiset liikemiehet Luokka:Yhdysvaltalaiset järjestöjohtajat Luokka:Vuonna 1958 syntyneet Luokka:Elävät henkilöt
Suzanne Innes-Stubb

Suzanne Elizabeth Innes-Stubb (o.s. Innes; s. 25. tammikuutaPatentti- ja rekisterihallitus: Alexander Stubb Global Oy. Kaupparekisteriote 17.12.2023. 1970) on englantilais-suomalainen juristi. Hänen puolisonsa on tasavallan presidentti Alexander Stubb. Innes-Stubb työskenteli vuosina 2017–2024 hissiyhtiö Koneen eettisestä ohjesäännöstä maailmanlaajuisesti vastaavana johtajana nimikkeellä Head of Global Compliance. Hän on Yhdistyneen kuningaskunnan ja Suomen kaksoiskansalainen. Innes-Stubb puhuu englantia, ranskaa, saksaa, suomea ja ruotsia. == Elämä ja ura == Suzanne Innes on kotoisin Solihullin kaupungista Keski-Englannista. Innes-Stubbin isä on skotlantilaista sukujuurta. Hänen äitinsä on Essexistä, jossa Innes-Stubbin veljet hoitavat suvun maatilaa lähellä Stanstedin lentoasemaa. Hänen vanhempansa työskentelivät opettajina. Innes opiskeli vuosina 1988–1992 Surreyn yliopistossa ranskaa, saksaa ja oikeustieteitä. Belgian Bruggen College of Europesta hän valmistui vuonna 1995 opiskeltuaan eurooppaoikeutta ja suoritettuaan Master of Laws -tutkinnon (LL.M.). Asuessaan Brysselissä Innes-Stubb työskenteli kansainvälisessä White & Case -asianajotoimistossa juristina vuodesta 1999 alkaen. Muutettuaan Helsinkiin vuonna 2009 hän jatkoi saman asianajotoimiston Helsingin-toimistossa vuoteen 2014 saakka. Vuonna 2014 Innes-Stubb aloitti viestintäkonserni Sanoman kilpailuasioista vastaavana juristina. Hän siirtyi elokuussa 2017 hissiyhtiö Koneeseen, jossa hän työskentelee nimikkeellä Head of Global Compliance vastuualueenaan yhtiön eettinen ohjesääntö maailmanlaajuisesti. Maaliskuussa 2024 Aalto-yliopiston kauppakorkeakoulu nimitti Innes-Stubbin yritysjuridiikan johtavaksi työelämäasiantuntijakseen hänen irtisanouduttua tehtävästään Koneella. Hän aloittaa osa-aikaisessa tehtävässään 1. syyskuuta 2024 ja muun muassa opettaa yritysjuridiikan valinnaisia maisteritason kursseja. Innes-Stubb nimitettiin syksyllä 2024 Pelastakaa Lapset -järjestön kunniapuheenjohtajaksi. == Perhe == Innes tapasi Alexander Stubbin College of Europe -yliopistossa Bruggessa vuonna 1994, kun Innes opiskeli eurooppaoikeutta ja Stubb maisterintutkintoa EU-asioihin keskittyen. Pari kihlautui vuonna 1997 ja meni naimisiin vuonna 1998. Parilla on kaksi aikuista lasta, Emilie (s. 2001) ja Oliver (s. 2004). Innes-Stubb asuu perheineen valtion vierastalossa Munkkiniemessä ja vuonna 2026 he muuttavat presidentin kunnostettuun virka-asuntoon Mäntyniemeen. Heidän siviilikotinsa on Espoon Westendissä. == Lähteet == == Aiheesta muualla == * Presidentti.fi: Suzanne Innes-Stubb Luokka:Brittiläiset juristit Luokka:Suomalaiset juristit Luokka:Suomen englantilaiset Luokka:Suomen skotlantilaiset Luokka:Suomen presidenttien puolisot Luokka:Suomen pääministerien puolisot Luokka:Alexander Stubb Luokka:Vuonna 1970 syntyneet Luokka:Elävät henkilöt
Charles Stanley (pastori)

Charles Frazier Stanley (25. syyskuuta 1932 Dry Fork, Virginia – 18. huhtikuuta 2023 Atlanta, Georgia) oli yhdysvaltalainen bsptistipastori ja kirjailija. Stanley oli In Touch Ministriesin perustaja ja puheenjohtaja sekä First Baptist Churchin johtava pastori yli 40 vuoden ajan. Stanley kirjoitti yli 60 kirjaa, joista monet olivat best seller-listoilla. Stanley isännöi useita televisio-ohjelmia, joista tunnetuin oli In Touch With Charles Stanley. Stanley on nimetty Nation Religious Broadcastersin Hall of Fameen. == Varhainen elämä ja koulutus == Charles Stanley syntyi vuonna 1932 Charles ja Rebecca Stanleyn ainoana lapsena. Stanleyn isä kuoli 29-vuotiaana Charlesin ollessa 9 kuukautta vanha. 14-vuotiaana Stanley päätti ryhtyä sananjulistajaksi isänsä ja isoisänsä tavoin. Stanley suoritti jumaluusopin kandidaatin tutkinnon Southwestern Baptist Theological Seminaryssa. Myöhemmin hän suoritti teologian maisterin ja tohtorin tukinnon Luther Rice Seminaryssa. == Ura pastorina == Charles Stanley vihittiin papiksi 19. elokuuta 1956 Moffett Memorialin baptistikirkossa Virginian Danvillessa. Stanley palveli useiden kirkkojen pastorina ennen kuin hänestä tuli vuonna 1971 Atlantan First Baptist Churchin johtava pastori. Stanley toimi pastorina Pohjois-Carolinassa, Ohiossa ja Floridassa. Vuonna 1972 Stanley perusti The Chapel Hour-radio- ohjelman Atlantan radiokanavilla. Vuonna 1978 ohjelma sisällytettiin Christian Broadcasting Networkin ohjelmistoon ja ohjelmasta kasvoi valtakunnallinen ohjelma. Vuonna 1982 perustettiin radiotyötä johtava In Touch Ministries. Vuonna 1988 Stanley valittiin National Religious Broadcastersin Hall of Fameen. Vuosina 1984–1986 Stanley toimi Eteläisen baptistikonvention puheenjohtajana. Vuonna 2006 Stanleyn ohjelmia käännettiin yli 100 kielelle. == Yksityiselämä == Vuonna 1955 Charles Stanley meni naimisiin Anna Margaret Johnsonin kanssa. Heillä on kaksi lasta: Andy ja Becky. Avioliitto päättyi vuonna 2000. == Lähteet == Luokka:Vuonna 1932 syntyneet Luokka:Vuonna 2023 kuolleet Luokka:Yhdysvaltalaiset evankelistat Luokka:Yhdysvaltalaiset kirjailijat Luokka:Yhdysvaltalaiset juontajat